Ansøgning om midlertidigt lån til MTB rute ogt sansesti på [adresse] 
Sagsfremstilling 
7.      Ansøgning om midlertidigt lån til MTB rute ogt sansesti på [adresse]  
                                                                                                                        Åbent 
Sagsnr.: 326-2015-26806       J.nr.: 04.00.00            Agnete Johnsen.: 326-2015-166131 
  
SAGSFREMSTILLING 
Løve Lokalråd, Løve Idrætsforening og Løve-Ørslev Skole er gået sammen om at etablere et aktivitets- og 
naturformidlingsområde på [adresse], som vil indgå dels i skolens undervisningstilbud og dels bruges aktivt af 
lokalbefolkningen uden for skoletid.  
Projektet består af en kombineret MTB-bane for børn og sansesti samt en petanquebane. 
l Den kombinerede MTB-bane og sansesti, der bliver godt 350 m lang, skal etableres i det eksisterende 
krat/busk/træområde rundt om Merete Lauridsen skoles boldbaner, hvor der er en naturlig kupering. Der skal fjernes 
noget bevoksning, anlægges en bane/sti samt nyplantning af dansk hjemhørende buske og træer. Banen/stien 
skal bruges dels af skolens elever i undervisningen såvel i ”rene” fag som idræt og biologi, men kan også 
bruges i kombinationsfag samt generelt bidrage til fysisk aktivitet i løbet af skoledagen.  
l Petanquebanen er til fælles spil og hygge for måske mest børnefamilier og ældre.  
  
Målgruppen er dels skolens elever og dens nabobeliggende børnehave, der kan bruge alle elementerne i såvel 
undervisning som i aktive frikvarterer, og dels lokalbefolkningen uden for skoletid, idet alle faciliteter kan bruges af 
byens børn og unge, familier og ældre, uanset om de vil cykle, lufte hund eller gå en aftentur og opleve dansk flora og 
fauna.  
  
Der er nedsat en styregruppe fra de tre deltagende foreninger/skole, og projektet forventes at vare i 4 måneder. Det 
samlede budget for projektet er på 88.100 kr. Der foreligger tilsagn om støtte til fra Veluxfonden, v/ Frilufts Rådet på 
70.000 kr. og fra Friluftsrådet på 18.100 kr.  
  
Udbetaling af de to tilskud kan først finde sted, når projektet er afsluttet, og samtlige udgifter er afholdt, hvorfor 
kommunen søges om et midlertidigt lån på 88.100 kr.  
  
Løve Idrætsforening og Løve Lokalråd indestår for at dække eventuelle overskridelser i det budgetterede 
anlægsbudget.  
  
BEHANDLING 
Økonomiudvalget, Kommunalbestyrelsen 
  
INDSTILLING 
Økonomi- og personaledirektøren indstiller, at ansøgningen godkendes, og at lånet tilbagebetales inden udgangen 
af 2015.  
  
ØKONOMISKE KONSEKVENSER 
Udgiften til lånet forventes at være midlertidig og udgiftsneutral for kommunen inden udgangen af 2015.   
  
Økonomiudvalgets møde den 17. juni 2015: 
Udvalget vedtog at anbefale økonomi- og personaledirektørens indstilling. 
  
  
  
Kommunalbestyrelsens møde den 24. juni 2015: 
Kommunalbestyrelsen vedtog at godkende Økonomiudvalgets indstilling. 
